18 Pokano ya Tirelo. Fa e sa le go simologa ka 1919, go ne ga nna le dipokano tsa go rulaganya tirelo ya tshimo. Ka nako eo, e ne e se botlhe mo phuthegong ba ba neng ba nna gone kwa dipokanong tseo—e ne e le fela ba ba neng ba nna le seabe ka tlhamalalo mo go anamiseng dikgatiso. Nako e ntsi ya ngwaga wa 1923, Pokano ya Tirelo e ne e tshwarwa gangwe ka kgwedi mme botlhe mo tlelaseng kgotsa mo phuthegong ba ne ba tshwanetse go nna teng. Ka 1928, diphuthego di ne tsa kgothalediwa go tshwara Pokano ya Tirelo beke le beke mme ka 1935, makasine wa The Watchtower o ne wa kgothaletsa diphuthego tsotlhe go thaya Pokano ya Tirelo mo tshedimosetsong e e gatisitsweng mo Director (e moragonyana e neng ya bidiwa Informant mme morago ga moo ya bidiwa Tirelo ya Rona ya Bogosi). Go ise go ye kae pokano eno e ne ya nna karolo ya ka metlha ya thulaganyo ya phuthego.